Nr. 21053/24.05.2022

**REFERAT DE APROBARE**

**la Proiectul de hotărâre** **privind modificarea denumirii Bibliotecii Județene ”Octavian Goga” în Biblioteca Județeană ”Octavian Goga” Cluj**

|  |
| --- |
| **Secțiunea 1** - **Motivul adoptării actului administrativ:** |
| 1. **Descrierea situației actuale:** |
| * 1. **Cerinţe care reclamă necesitatea actului administrativ:** |
| **Biblioteca Județeană „Octavian Goga” din județul Cluj** este o instituție publică de cultură cu personalitate juridică, aflată în subordinea Consiliului Județean Cluj. În decursul anilor biblioteca a reușit să-și dezvolte colecția cu caracter enciclopedic și să-și diversifice serviciile oferite utilizatorilor.  Biblioteca Județeană ”Octavian Goga” funcționează din anul 1921 sub diferite moduri de organizare și denumiri, precum secție a Bibliotecii Populare, în cadrul Universității ”Regele Ferdinand I”, Biblioteca Centrală Regională Cluj, Biblioteca Județeană Cluj.  În anul 1992, Biblioteca Județeană Cluj a solicitat atribuirea numelui scriitorului clujean Octavian Goga, în acest sens fiind emisă Decizia Prefecturii Județului Cluj nr. 14/31.01.1992. Prin actul administrativ s-a omis din denumirea instituției cuvântul ”Cluj”, aceasta fiind denumită Biblioteca Județeană ”Octavian Goga”.  În *Certificatul de înregistrare fiscală*, emis în 14.10.2003 este înscrisă denumirea Biblioteca Județeană Octavian Goga Cluj. Ștampila instituției, modificată în anul 1992, are înscrisă denumirea completă: Biblioteca Județeană ”Octavian Goga” Cluj.  În Regulamentul de organizare și funcționare a instituției, care a fost aprobat prin hotărâri al Consiliului Județean Cluj (în variante succesive), este utilizată denumirea oficială de Biblioteca Județeană ”Octavian Goga”, dar denumirea curentă, care reprezintă și un mod de localizare geografică, este cea care conține mențiunea ”Cluj”.  De menționat este și faptul că toate bibliotecile de rang județean din România poartă în denumirea lor și denumirea județului în care funcționează. |
| * 1. **Cerinţe care reclamă oportunitatea actului administrativ:** |
| Având în vedere larga utilizare a denumirii Biblioteca Județeană ”Octavian Goga” Cluj, precum și evitarea producerii unor confuzii între biblioteci purtând numele scriitorului Octavian Goga, considerăm întemeiată și oportună modificarea denumirii instituției, cu menționarea cuvântului ”Cluj”  Modificarea denumirii bibliotecii aduce modificări doar de natură logistică și nu produce schimbări substanțiale privind organigrama ori statul de funcții, asupra tipului de activități care se desfășoară, sau asupra tipului de beneficiari cărora se adresează activitatea specifică. |
| 1. **Schimbari preconizate** |
| Modificarea propusă va fi în acord cu denumirea utilizată în mod curent de către instituție. Noua denumire va fi reflectată în toate documentele oficiale, în relație cu terțe peroane, publice sau private, cu mediul economic etc. |
| **Secțiunea a 2-a - Impactul socio-economic** |
| Nu este cazul |
| **Secțiunea a 3-a - Impactul financiar asupra bugetului judeţului pe termen scurt (an curent)/lung** |
| Nu este cazul |
| **Secțiunea a 4-a - Activități de informare publică și consultare privind elaborarea și implementarea actului administrativ** |
| Nu este cazul |
| **Secțiunea a 5-a - Efectele actului administrativ asupra actelor administrative în vigoare și măsuri de implementare:** |
| Modificarea denumirii biblotecii va determina și modificarea Organigramei, a Statului de funcţii și a Regulamentului de organizare și funcționare al Bibliotecii Județene ”Octavian Goga” aprobate prin Hotărârea Consiliului Județean Cluj nr. 62/2021 |
| **Secțiunea a 6-a - Anexe la referatul de aprobare:** |
| * Adresa Bibliotecii Județene ”Octavian Goga” nr. 4796/18,10.2021, înregistrată la Consiliul Județean Cluj sub nr. 37955/21.10.2021 * Avizul Comisiei Judeţene de Atribuire de Denumiri nr. 3/25.02.2022; * Hotărârea Consiliului Local al Municipiului Cluj-Napoca nr. 409/2022 privind acordarea avizului pentru modificarea denumirii Bibliotecii Județene ”Octavian Goga”, în Biblioteca Județeană ”Octavian Goga” Cluj |

**INIȚIATOR,**

**PREŞEDINTE,**

Alin Tișe

Nr. 21055/24.05.2022

**RAPORT DE SPECIALITATE**

|  |  |  |  |  |
| --- | --- | --- | --- | --- |
| **Titlul proiectului de hotărâre** | | **privind modificarea denumirii Bibliotecii Județene ”Octavian Goga” în Biblioteca Județeană ”Octavian Goga” Cluj** | | |
| **Compartiment de resort:** | | Direcția Juridică – Serviciul Juridic, Contencios Administrativ, Arhivă | | |
| **Secțiunea 1 - Documentare și analiză:** | | | | |
| Actele normative specifice, incidente domeniului în care se propune proiectul de hotărâre sunt:   * art. 226 din Legea nr. 287/2009 privind Codul Civil, republicată, cu modificările și completările ulterioare; * Ordonanța Guvernului nr. 63/2002 privind atribuirea sau modificarea de denumiri, aprobată prin Legea nr. 48/2003, cu modificările și completările ulterioare; * Ordinul Ministerului de Interne și Reformei Administrative nr. 564/2008 privind aprobarea Regulamentului de funcţionare al comisiei de atribuire de denumiri judeţene, respectiv a municipiului Bucureşti; | | | | |
| **Secțiunea a 2-a - Fundamentare tehnică, respectiv cerințele de natură tehnică, economică, juridică, posibilități de realizare în condiții de utilitate, legalitate, regularitate, eficiență, eficacitate și economicitate:** | | | | |
| Potrivit art. 226 din Legea nr. 287/2009 privind Codul Civil, republicată, cu modificările și completările ulterioare, denumirea persoanei juridice este un atribut de identificare, persoana juridică purtând denumirea stabilită, în condiţiile legii, prin actul de constituire sau prin statut.  Proiectele de hotărâri ale consiliilor județene având ca obiect atribuirea ca denumire a unor nume de personalități ori evenimente istorice, politice, culturale sau orice altă natură ori modificarea unor astfel de denumiri vor putea fi adoptate numai după ce au fost analizate și avizate de comisia județeană de atribuire de denumiri. Avizul are caracter consultativ, dar hotărârile consiliilor județene adoptate fără solicitarea avizului comisiei de atribuire de denumiri sunt nule de drept.  Potrivit art. 7 din Regulamentul de funcționare a comisiei de atribuire de denumiri județene, respectiv a municipiului București aprobat prin Ordinul Ministerului de Interne și Reformei Administrative nr. 564/2008, este necesar a fi depus dosarul pentru obținerea avizului de schimbare de denumire, care trebuie să conțină următoarele:  a) **cerere de avizare**, al cărei model este prevăzut în anexa nr. 1 la Regulament;  b) **proiectul de hotărâre a consiliului judeţean** inclusiv instrumentul de prezentare şi motivare, respectiv referatul de aprobare;  c) copie de pe **raportul comisiei de specialitate a consiliului**, Comisia nr. 6 de Educație, Cultură și Sport;  d) copie de pe **raportul compartimentului de resort din cadrul aparatului de specialitate al consiliului judeţean**, respectiv al Direcției Juridice.  În consecință, prin nota internă nr. 42052/22.11.2021 s-a solicitat Direcției de Administrare și Relații Publice – Serviciul Administrație Publică, ATOP transmiterea Referatului de aprobare la Proiectul de hotărâre privind modificarea denumirii Bibliotecii Județene ”Octavian Goga” în Biblioteca Județeană ”Octavian Goga” Cluj nr. 37955/2021 și a Raportului de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 41643/2021/19.05.2022, către Comisia de specialitate nr. 6 – de educație, cultură și sport, spre analiză și avizare.  Prin nota internă nr. 62052/08.12.2021 s-a comunicat Avizul favorabil Proiectul de hotărâre privind modificarea denumirii Bibliotecii Județene ”Octavian Goga” în Biblioteca Județeană ”Octavian Goga” Cluj emis de Comisia de specialitate nr. 6 – de educație, cultură și sport din cadrul Consiliului Județean Cluj.  Prin adresa nr. 2224/21.01.2022 s-a solicitat Comisiei de atribuire de denumiri a județului Cluj emiterea unui aviz pentru modificarea denumirii Bibliotecii, Avizul favorabil nr. 3/25.02.2022 fiind comunicat Consiliului Județean Cluj prin adresa Instituției Prefectului nr. 904/25.02.2022, înregistrată sub nr. 8688/07.03.2022.  În conformitate cu prevederile art. 2 din Ordonanța Guvernului nr. 63/2002, cu modificările și completările ulterioare, atribuirea sau modificarea de denumiri se face de către consiliile județene, prin hotărâre, pentru instituțiile publice, obiectivele de interes județean, cu avizul consiliului local pe al cărui teritoriu administrativ sunt amplasate instituțiile și obiectivele în cauză. În acest sens a fost emisă Hotărârea Consiliului Local al Municipiului Cluj-Napoca nr. 409/2022 privind acordarea avizului pentru modificarea denumirii Bibliotecii Județene ”Octavian Goga”, în Biblioteca Județeană ”Octavian Goga” Cluj, comunicată prin E-mail și înregistrată la Consiliul Județean Cluj sub nr. 19279/12.05.2022. | | | | |
| **Secțiunea a 3-a - Efecte preconizate ale aplicării actului administrativ** (impactul financiar asupra bugetului judeţului pe termen scurt (pe anul curent)/lung, impactul asupra mediului concurențial şi domeniului ajutoarelor de stat, impactul asupra sarcinilor administrative, impactul asupra mediului)**:** | | | | |
| Prezentul proiect de hotărâre nu are impact financiar asupra bugetului Judeţului Cluj. Sarcină administrativă: noua denumire va fi reflectată în toate documentele oficiale, pe site-ul bibliotecii, în relațiile cu unitățile administrative locale, mediul economic, comunitate, conform procedurilor și legislației în vigoare, | | | | |
| **Secțiunea a 4-a - Concluzii/propuneri:** | | | | |
| În urma analizării proiectului de hotărâre și a documentării efectuate, certificăm faptul că proiectul de hotărâre **îndeplinește** cerințele tehnice specificate la Secțiunea a 2-a” | | | | |
|  | **Prenume și nume** | | **Data** | **Semnătura** |
| Avizat: director executiv | Ștefan Iliescu | | 24.05.2022 |  |
| Verificat: șef serviciu | Dan V. Pop | | 24.05.2022 |  |
| Elaborat: consilier juridic | Cristina Oltean | | 24.05.2022 |  |

**PROIECT DE HOTĂRÂRE**

**privind modificarea denumirii Bibliotecii Județene ”Octavian Goga” în Biblioteca Județeană ”Octavian Goga” Cluj**

Consiliul Judeţean Cluj întrunit în şedinţă ordinară;

Având în vedere Proiectul de hotărâre înregistrat cu nr. ............ din .............. privind modificarea denumirii Bibliotecii Județene ”Octavian Goga” în Biblioteca Județeană ”Octavian Goga” Cluj, propus de preşedintele Consiliului Judeţean Cluj, domnul Alin Tișe, care este însoţit de Referatul de aprobare cu nr. 21053/24.05.2022; Raportul de specialitate întocmit de compartimentul de resort din cadrul aparatului de specialitate al Consiliului Judeţean Cluj cu nr. 21055/24.05.2022 şi Avizul cu nr.......... din .................. adoptat de Comisia de specialitate nr. ……, în conformitate cu art. 182 alin. (4) coroborat cu art. 136 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

Ținând cont de:

* Avizul Comisiei Judeţene de Atribuire de Denumiri nr. 3/25.02.2022;
* Hotărârea Consiliului Local al Municipiului Cluj-Napoca nr. 409/2022 privind acordarea avizului pentru modificarea denumirii Bibliotecii Județene ”Octavian Goga”, în Biblioteca Județeană ”Octavian Goga” Cluj

Luând în considerare dispozițiile:

* art. 123 – 140 și ale art. 142 - 153 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliului Judeţean Cluj nr. 170/2020;

În conformitate cu prevederile:

* art. 173 alin. (1) lit. d) și alin. (5) lit. d) din Ordonanța de Urgență a Guvernului nr. 57/2019 privind Codul Administrativ, cu modificările și completările ulterioare;
* art. 226 din Legea nr. 287/2009 privind Codul Civil, republicată, cu modificările și completările ulterioare
* art. 2 lit. c) și art. 3 din Ordonanța Guvernului nr. 63/2002, privind atribuirea sau modificarea de denumiri, aprobată prin Legea nr. 48/2003, cu modificările și completările ulterioare;
* art. 7 din Ordinul Ministerului de Interne și Reformei Administrative nr. 564/2008 privind aprobarea Regulamentului de funcţionare al comisiei de atribuire de denumiri judeţene, respectiv a municipiului Bucureşti;

În temeiul competențelor stabilite prin art. 182 alin. (1) și art. 196 alin. (1) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;

**hotărăşte:**

**Art. 1.** Biblioteca Județeană ”Octavian Goga”, instituție publică de cultură cu personalitate juridică, cu sediul în municipiul Cluj-Napoca, Calea Dorobanților, nr. 104, județul Cluj, își modifică denumirea în **Biblioteca Județeană ”Octavian Goga” Cluj**.

**Art. 2.** Cu punerea în aplicare a prevederilor prezentei hotărâri se încredinţează Direcția Generală Buget Finanțe Resurse Umane și Biblioteca Județeană ”Octavian Goga” Cluj.

**Art. 5.** Prezenta hotărâre se comunică Direcţiei Generale Buget, Finanţe, Resurse Umane; Bibliotecii Județene ”Octavian Goga” Cluj, precum şi Prefectului Judeţului Cluj şi se aduce la cunoştinţă publică prin afişarea la sediul Consiliului Judeţean Cluj şi pe pagina de internet „www.cjcluj.ro”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

**Alin Tișe Simona Gaci**

**Nr. …. din …./…./2022**

*Prezenta hotărâre a fost adoptată cu ... voturi “pentru” … voturi “împotrivă”, …. ”abţineri” şi …. membri ai Consiliului județean nu au votat, fiind astfel respectate prevederile legale privind majoritatea de voturi necesară.*

**INIȚIATOR,**

**PREŞEDINTE,**

**Alin Tișe**

|  |  |  |  |
| --- | --- | --- | --- |
| **CIRCUIT PROIECT DE HOTĂRÂRE**  **privind modificarea denumirii Bibliotecii Județene ”Octavian Goga” în Biblioteca Județeană ”Octavian Goga” Cluj** | | | |
| **1. Transmitere proiect în vederea analizării şi întocmirii raportului/rapoartelor de specialitate ale compartimentelor de resort nominalizate** | | | |
| Compartimentele de resort nominalizate  (Direcția/serviciul) | Datele de întocmire și depunere a rapoartelor de  specialitate | Semnătura persoanelor  competente pentru  nominalizare/stabilire date de întocmire | Raport  întocmit/Refuz  întocmire raport/  semnătură |
| Direcția Juridică | 17.06.2022 |  |  |
|  | | | |
| 1. **Transmitere proiect pentru acordarea avizului de legalitate de către consilierul juridic din cadrul Direcției Juridice** | | | |
| Numele și prenumele  consilierului juridic | Semnătura persoanei competente pentru   nominalizare | | Aviz acordat/  Refuz aviz/  semnătură |
| Crina Muntean |  | |  |
|  | | | |
| **3. Transmitere proiect în vederea avizării pentru legalitate de către  secretarul general al judeţului** | | | |
| Numele și prenumele  secretarului general al județului | Caracterul normativ sau individual al proiectului | | Avizul acordat/  Refuz aviz/  semnătură |
| Simona Gaci | individual | |  |
|  | | | |
| **4. Transmitere proiect pentru adoptarea avizului/avizelor comisiei/comisiilor de specialitate nominalizate** | | | |
| Comisia de specialitate  nominalizată | Data de întocmire și  depunere a avizului | Semnătura persoanelor  competente pentru  nominalizare/ stabilire date de întocmire | Avizul adoptat/  Aviz implicit  favorabil |
| 6 |  |  |  |